زید بن عمرو

زید بن عمرو بن نفیل (وفات 605ء) موحد اور ما قبل اسلام شاعر تھے جو مکہ میں اسلام کے ظہور سے کچھ عرصہ پہلے رہتے تھے۔

 خاندان 
زید بن عمرو، عمرو بن نفیل کے بیٹے تھے جو بنو عدی قبیلے کے قریش قبیلہ کے ایک معزز رکن تھے۔محمد بن سعد، الطبقات الکبری جلد 3۔ مترجم: بیولی، اے۔ (2013) دی کمپینینز آف بدر لندن: تاہا پبلشرز۔ زید کی والدہ نے پہلے زید کے دادا نفیل بن عبدالعزی سے نکاح کیا تھا، اس نکاح سے پیدا ہونے والا بیٹا خطاب بن نفیل زید کی ماں کی طرف سے سوتیلا بھائی اور باپ کی طرف سے چچا بھی تھا۔

زید نے بنو خزاعہ قبیلے کی فاطمہ بنت باجا سے شادی کی جن سے ان کے بیٹے سعید بن زید پیدا ہوئے۔ بعد میں ان کی زوجہ ام کرز صفیہ بنت الحضری سے ایک بیٹی عاتکہ بنت زید پیدا ہوئیں۔محمد بن سعد، الطبقات الکبری مترجم: بیولی، اے۔ (1995) دی ویمن آف مدینہ لندن: تاہا پبلشرز۔

 مذہبی عقائد 
 بت پرستی سے انکار 
ابن اسحاق اور ابن سعد بغدادی کے مطابق زید بت پرستی سے بددل ہو گئے تھے، کیونکہ جن پتھروں کو لوگ پوجتے تھے وہ "نہ سنتے تھے نہ دیکھتے تھے اور نہ نقصان یا فائدہ دے سکتے تھے"۔محمد بن اسحاق، سیرۃ رسول اللہ مترجم: گلیوم، اے۔ (1955) دی لائف آف محمد آکسفورڈ یونیورسٹی پریس۔ انھوں نے تین دوستوں کے ساتھ عہد کیا کہ وہ ابراہیم کے دینِ حنیف کی تلاش کریں گے۔ ان کے تینوں ساتھی بالآخر مسیحیت اختیار کر گئے۔ ان کے دیگر قریبی دوستوں میں عبد المطلب بھی شامل تھے۔

زید سوریہ گئے اور یہود و نصاریٰ کے عقائد کے بارے میں سوالات کیے مگر کسی کے جواب سے مطمئن نہ ہوئے۔ بعد کے مسلم مؤرخین کے مطابق وہ "ابراہیم کے دین پر فطرت کے مطابق" اور صرف اللہ واحد کی عبادت کرتے تھے۔بخاری 5:58:169 عامر بن ربیعہ کے مطابق زید مستقبل میں آنے والے ایک نبی پر ایمان رکھتے تھے۔

 توحیدی عقائد 
اسلامی روایات کے مطابق زید کے تین نمایاں عقائد تھے:
 بت پرستی کی مخالفت اور قریش کو اس پر ملامت کرنا۔ اسماء بنت ابی بکر نے انھیں کعبہ کے پاس یہ اعلان کرتے سنا: "اے قریش! تم میں سے کوئی ابراہیم کے دین پر نہیں سوائے میرے۔"
انھوں نے ایک مشہور نظم بھی کہی:
کیا میں ایک خدا کی عبادت کروں یا ہزاروں کی؟
اگر جیسا تم کہتے ہو اتنے ہیں،
تو میں لات (قدیم عرب بت) اور عزی دونوں سے بیزار ہوں،
میں ہبل کی بھی عبادت نہیں کروں گا …

 حلال خوراک کی پابندی؛ وہ مردار، خون یا ایسے جانور نہیں کھاتے تھے جو بتوں کے نام پر ذبح کیے گئے ہوں۔
 بچیوں کو زندہ دفن کرنے کی رسم کی مخالفت؛ وہ ان بچیوں کو پناہ دیتے جنہیں دفنانے لے جایا جا رہا ہوتا اور ان کی پرورش کرتے۔

 محمد ﷺ سے ملاقات 
ایک موقع پر زید نے بلدہ میں محمد بن عبد اللہ سے ملاقات کی، جو زید بن حارثہ کے ساتھ عزی کے نام پر قربانی کے بعد واپس آ رہے تھے۔ جب ان کے سامنے گوشت پیش کیا گیا تو زید نے کہا: "میں وہ گوشت نہیں کھاتا جس پر اللہ کا نام نہ لیا گیا ہو، میں لات اور عزی دونوں سے دستبردار ہوں۔"بخاری 7:67:407
الفریڈ گلیوم نے اس روایت کو "انتہائی اہم" قرار دیا کہ یہ محمد ﷺ پر ایک موحد کے اثر کی منفرد شہادت ہے۔
تاہم اہل تشیع عالم علی المیلانی اور دیگر محققین نے اس روایت کی صحت پر سوال اٹھایا ہے۔حدیثِ امر به خوردن گوشت حرام

 قریش کا رد عمل 
زید کی بیوی صفیہ ان کے سفر سے ناخوش رہتی تھیں اور جب بھی وہ روانہ ہوتے تو خطاب بن نفیل کو اطلاع دیتیں جو زید کو ان کے دین سے ہٹنے پر ملامت کرتا۔ بالآخر خطاب نے مکہ کے نوجوانوں کو حکم دیا کہ زید کو شہر میں داخل نہ ہونے دیں۔ زید کو مکہ کے گرد پہاڑوں میں پناہ لینا پڑی۔گلیوم، اے۔ نیو لائٹ آن دی لائف آف محمد، ص27۔

 سفر اور وفات 
مکہ میں رہنا دشوار ہونے کے بعد زید موصل اور پھر شام تک گئے، مگر کسی سے اطمینان بخش جواب نہ پایا۔ آخر ایک نصرانی راہب نے بتایا کہ ابراہیم کا دین مٹ چکا ہے لیکن جلد ہی اسی قوم میں ایک نبی مبعوث ہوں گے۔ زید واپسی پر بنو لخم کے علاقے سے گذر رہے تھے کہ ایک عرب قافلے نے ان پر حملہ کر کے قتل کر دیا۔ مرنے سے پہلے انھوں نے دعا کی:
اے رب! اگر تو نے مجھے اس نبی تک پہنچنے سے روکا ہے تو میرے بیٹے کو اس سے نہ روک۔

ان کے بیٹے سعید بن زید اولین مسلمان اور ان دس صحابہ میں شامل تھے جنہیں جنت کی بشارت دی گئی۔ ورقہ بن نوفل نے ان کے لیے مرثیہ کہا:
تم بالکل سیدھی راہ پر تھے، ابن عمرو؛
تم نے دوزخ کی آگ سے نجات پائی
ایک خدا کی عبادت کر کے
اور باطل بتوں کو چھوڑ کر …

 حوالہ جات 

زمرہ:605ء کی وفیات
زمرہ:ساتویں صدی کے عرب شعراء
زمرہ:عصر نبوی